**Bros** (/b r ɒ s / BROSS) on vuonna 1986 perustettu englantilainen popyhtye. Camberleyssä Surreyssä syntyneen yhtyeen perustivat kaksoisveljet Matt ja Luke Goss ja heidän koulukaverinsa Craig Logan. Bändin managerina toimi aiemmin Pet Shop Boys -yhtyettä manageroinut Tom Watkins. Bändi nousi suosioon vuonna 1988, heidän hittibiisejään olivat "When Will I Be Famous" ja "I Owe You Nothing". Seuraavana vuonna Logan jätti bändin, joka jatkoi duona. Bändi hajosi vuonna 1992 tehtyään yhteensä kolme albumia. Bros-levyjä on myyty maailmanlaajuisesti noin 16 miljoonaa kappaletta. Vuonna 2017 Gossin veljekset esiintyivät Brosina kahdella keikalla Lontoossa.

Historia
--------

Luke Goss ja Matt Goss (s. 29.9.1968 Lontoossa) muuttivat äitinsä kanssa Camberleyhin. Äidin uusi poikaystävä osti Lukelle elektronisen rumpusetin ja Mattille saksofonin.

Brosin debyyttisingle "I Owe You Nothing" julkaistiin elokuussa 1987. Marraskuussa julkaistiin toinen single "When Will I Be Famous?", joka nousi singlelistan kakkoseksi Yhdistyneessä kuningaskunnassa ja ykköseksi Irlannissa. Kappale menestyi myös useissa muissa maissa.

Maaliskuussa 1988 Bros julkaisi debyyttialbuminsa *Push,* joka nousi Ison- Britannian albumilistalla kakkoseksi. Bändi teki kolme albumia, joita arvioidaan myydyn maailmanlaajuisesti 16 miljoonaa kappaletta.

Brosin jälkeen Matt Goss aloitti soolouran 1990-luvulla. Luke Goss taas muutti Yhdysvaltoihin ja alkoi näytellä. Hän on esiintynyt esimerkiksi elokuvissa *Blade II* ja *Hellboy II: The Golden Army* ja on ohjannut itse elokuvan Your Move  vuonna 2018. Craig Logan on sanoittaja ja manageri. Seurustellessaan Kim Applebyn kanssa hän kirjoitti tälle kappaleita. Vuosina 2006–2010 Loga oli RCA Recordsin johtaja, minkä jälkeen hän perusti oman managerointiyhtiön.

Vuonna 2017 veljekset tekivät comebackin Bros-yhtyeenä.  Veljien tapaamisesta ja bändiharjoituksista tehtiin dokumenttielokuva *Bros: After the Screaming Stops,* jonka ensi-ilta oli lokakuussa 2018 BFI London Film Festivalilla.

Lähteet
-------

1. ↑  McEwan, Fergus. "Bros were 'beautiful peacocks' at school, says teacher", *getsurrey*, 2016-10-12.
2. ↑  Watkins: *Let's Make Lots of Money: Secrets of a Rich, Fat, Gay, Lucky Bastard*. Virgin Books, 2016. ISBN 978-0-75354-196-8.
3. 1 2  Official Charts > Bros Official Charts Company. Viitattu 7 October 2016.
4. ↑  Bros Irish Singles Irish Recorded Music Association.  Arkistoitu 3 June 2009. Viitattu 12 January 2013.
5. ↑  Bros – Chart History – Dance Club Songs *Billboard.com*. Viitattu 12 March 2019.
6. ↑  Template error: argument **title** is required.
7. ↑  Matt Goss full Official Chart History *Official Charts*. Viitattu 9 January 2019.
8. ↑  "Hyper-hip Matt Goss finds a fit at the Palms' 'Gossy Room'".
9. ↑  "Matt Goss to debut new residency show at Caesars Palace in Las Vegas".
10. ↑  "Matt Goss set to return to the Strip at The Mirage".
11. ↑  Luke Goss interview: Your Move, Directing, Guillermo del Toro *Den of Geek*. Viitattu 9 January 2019.
12. ↑  Savage: Craig Logan 'not interested' in joining Bros reunion *BBC News*.  14 October 2016. Viitattu 10 December 2018.
13. ↑  Template error: argument **title** is required.
14. ↑  Savage: Bros scrap the majority of their 2017 reunion tour *BBC News*.  6 March 2017. Viitattu 10 December 2018.
15. ↑  "'Funny/scary' Bros documentary becomes surprise Christmas TV hit", *BBC News*, 28 December 2018.

Aiheesta muualla
----------------

* Verkkosivusto
* Bros- diskografia Discogsissa
* Matt Gossin virallinen verkkosivusto